गोरखपुर । भोजपुरी एसोसिएशन आप इंडिया “भाई अपनी लोक परंपरा एवं संस्कृति के संरक्षण एवं संवर्धन के लिए प्रतिबद्ध है संस्था विगत वर्ष की भांति इस वर्ष भी भोजपुरी मिट्टी से जुड़ी अपनी लोक परंपराओं के विलुप्त हो रहे शादी विवाह एवं तीज त्यौहार यथा मटकोर, हल्दी, सिंदूरदान, सोहर लाचारी, बारहमासा, फगुआ, चैता, कजरी, झूमर, नकटा आदि लोक गीतों पर आधारित एक रियलिटी शो “ का आयोजन करने जा रही है जिसका शुभ मुहूर्त श्री शलभ माथुर वरिष्ठ पुलिस अधीक्षक गोरखपुर के कर कमलों द्वारा आज विजय चौक स्थित एक होटल में किया गया इस अवसर पर “भाई” के सदस्यों एवं कलाकारों को संबोधित करते हुए श्री माथुर ने कहा कि भोजपुरी एसोसिएशन ने अपनी बोली अपनी भाषा एवं संस्कृति को संरक्षित करने का जो बीड़ा उठाया है वह काफी प्रशंसनीय है साथ ही यह संस्था पाश्चात्य संगीत के इस युग में उभरते हुए कलाकारों को अपनी लोक संस्कृति से जुड़े रहने के लिए जो रियलिटी शो करने जा रही है निश्चित ही लोगों को भारतीय लोक संस्कृति को संरक्षित करने के प्रयास में मील का पत्थर साबित होगा। इसके लिए भाई के क्षेत्रीय निदेशक राकेश श्रीवास्तव एवं उनकी पूरी टीम को साधुवाद देता हूं । मुख्य अतिथि को भाई के संरक्षक डॉ रूप कुमार बनर्जी ,राकेश सारस्वत, डॉक्टर वीके सिंह ,डॉ आशीष ,पुष्पदंत जैन, डॉ संजयन त्रिपाठी ,कनक हरि अग्रवाल, सुभाष दुबे, मनीष अग्रवाल, विकास जालान ने पुष्पगुच्छ देकर स्वागत किया।